\nDupa un roman fantasy pentru copii, Razboiul solomonarilor, Moni Stanila recurge la elemente de fantastic si de basm pentru a crea, de data asta, o autofictiune deghizata. Personajele sunt toate feminine. De fapt, ar trebui intrebuintat singularul: cartea se deschide cu Una, Una Stanilovski, poeta si jurnalista in jur de 40 de ani (ca si Moni Stanila, nascuta in 1978), care se va multiplica, intr-un scenariu aproape oniric, in cateva ipostaze, in Noua, Prima, Drei (cea mai tanara, de 17 ani), a Opta si, pe ultima pagina, Alta, ca intr-un final deschis. Una e nostima, cu savoir-vivre, dar si credincioasa si microbista (trasaturi ale autoarei, pentru cine o cunoaste), celelalte adaugandu-se unui personaj colectiv, un fel de Alice cu mai multe fete, dar nu in Tara Minunilor, ci in Tara Timpului. Tipa cat poti: un roman aparent feeric, de fapt o carte despre identitatea multipla, despre viata si despre trecerea ei. - Simona Popescu\n